CELEX: C2005/019/05
Language: el
Date: 2005-01-22 00:00:00
Title: Απόφαση του Δικαστηρίου (τρίτο τμήμα), της 2ας Δεκεμβρίου 2004, στην υπόθεση C-42/03: Επιτροπή των Ευρωπαϊκών Κοινοτήτων κατά Βασιλείου της Ισπανίας (Παράβαση κράτoυς μέλους — Αλιεία — Διατήρηση και διαχείριση των πόρων — Μέτρα ελέγχου της αλιευτικής δραστηριότητας)

22.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/3
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 2ας Δεκεμβρίου 2004
   στην υπόθεση C-42/03: Επιτροπή των Ευρωπαϊκών Κοινοτήτων κατά Βασιλείου της Ισπανίας (1)
   
   (Παράβαση κράτoυς μέλους - Αλιεία - Διατήρηση και διαχείριση των πόρων - Μέτρα ελέγχου της αλιευτικής δραστηριότητας)
   (2005/C 19/05)
   Γλώσσα διαδικασίας: η ισπανική
   Στην υπόθεση C-42/03, με αντικείμενο προσφυγή λόγω παραβάσεως δυνάμει του άρθρου 226 ΕΚ, που ασκήθηκε στις 4 Φεβρουαρίου 2003, Επιτροπή των Ευρωπαϊκών Κοινοτήτων (εκπρόσωποι: T. Van Rijn και S. Padro Quintillán), κατά Βασιλείου της Ισπανίας (εκπρόσωπος: N. Díaz Abad), το Δικαστήριο (τρίτο τμήμα), συγκείμενο από τους M. A. Rosas, προέδρου τμήματος, J.-P. Puissochet (εισηγητή), S. Von Bahr, J. Malenovský και U. Lõmus, δικαστές, γενικός εισαγγελέας: C. Stix-Hackl, γραμματέας: R. Grass, εξέδωσε στις 2 Δεκεμβρίου 2004 απόφαση με το ακόλουθο διατακτικό:
   
               1)
            
            
               Για καθεμιά από τις αλιευτικές περιόδους από το 1990 έως το 1997, παραλείποντας:
               
                           —
                        
                        
                           να θεσπίσει τις ενδεδειγμένες λεπτομέρειες εφαρμογής για τη χρησιμοποίηση των ποσοστώσεων που του είχαν χορηγηθεί και να προβεί στους απαιτούμενους από τους εφαρμοστέους κοινοτικούς κανονισμούς ελέγχους και επιθεωρήσεις,
                        
                     
                           —
                        
                        
                           να απαγορεύσει προσωρινώς την αλιεία από της εξαντλήσεως των ποσοστώσεων, και
                        
                     
                           —
                        
                        
                           να λάβει κάθε ποινικό ή διοικητικό μέτρο που υπεχρεούτο να εφαρμόσει κατά των κυβερνητών των πλοίων που είχαν παραβεί τους εν λόγω κανονισμούς κατά παντός υπευθύνου μιας τέτοιας παραβάσεως,
                        
                     το Βασίλειο της Ισπανίας παρέβη τις υπoχρεώσεις πoυ υπέχει από το άρθρο 5, παράγραφος 2, του κανονισμού (ΕΟΚ) 170/83 του Συμβουλίου, της 25ης Ιανουαρίου 1983, περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων, από το άρθρο 9, παράγραφος 2, του κανονισμού (ΕΟΚ) 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια, από τα άρθρα 1 και 11, παράγραφοι 1 και 2, του κανονισμού (ΕΟΚ) 2241/87 του Συμβουλίου, της 23ης Ιουλίου 1987, για τη θέσπιση ορισμένων μέτρων ελέγχου για τις αλιευτικές δραστηριότητες, καθώς και από τα άρθρα 2, 21, παράγραφοι 1 και 2, και 31 του κανονισμού (ΕΟΚ) 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής.
            
         
               2)
            
            
               Καταδικάζει το Βασίλειο της Ισπανίας στα δικαστικά έξoδα.
            
         
      (1)  ΕΕ C 101 της 26.4.2002.